stanford-oval/wikipedia huggingface dataset:
AKU.

| AKU>  |
| --- | --- |
Kustantaja:  Sanoma Magazines Finland
Perustettu:  2010
Päätoimittaja:  Jukka Heiskanen
Kotimaa:   Suomi
Sivukoko:  148
Kieli:  suomi
Aiheesta muualla
Kotisivu
AKU. oli Sanoma Magazines Finlandin enimmäkseen miehille tarkoitettu aikakauslehti. Lehden ainut numero julkaistiin 9. kesäkuuta 2010.
AKU. perustuu Sanoma Uitgeversin suursuosion saaneeseen Donald-lehteen, joka julkaistiin Hollannissa kesäkuussa 2009. AKU.-lehden ensimmäisessä numerossa lehti paljasti ketkä ovat Suomen Aku Ankka, Roope Setä, Hannu Hanhi ja Pelle Peloton.
Lehden päätoimittaja oli Jukka Heiskanen, joka toimii myös Aku Ankka -lehden päätoimittajana.
Lehdestä julkaistiin vain yksi numero. Lehdestä otettiin 90 000 kappaleen painos, ja sitä myytiin 42 000 kappaletta.
Aiheesta muualla

AKU.:n kotisivut (Arkistoitu – Internet Archive)
5’nizza

5'nizza oli vuonna 1998 Harkovassa, Ukrainassa perustettu yhtye. Sen muodostivat Serhi Babkin (ukr. Сергій Бабкін, kitara) ja Andri "San" Zaporožets (Андрій "Сан" Запорожець, laulu), jotka myös sävelsivät esittämänsä musiikin yhdessä. Yhtye hajosi vuonna 2007.
Yhtye esitti musiikkiaan pääosin venäjäksi, mutta on myös kaksi laulua ukrainaksi. Yhtyeen musiikki oli yhdistelmä reggaeta, popmusiikkia ja hip-hopia. Yhteen nimi on sanaleikki venäjän kielen sanasta пятница (pjatnitsa eli perjantai), sana viisi on nimittäin venäjäksi пять eli pjat.
Julkaisut

Unplugged (2003)
Pjatnizza (2003)
O5 (2005)
Aiheesta muualla

"Musiikilla eroon ryssävihasta", Ylioppilaslehden artikkeli (Arkistoitu – Internet Archive)
Vilho Aroniemi

| Vilho Aroniemi> Henkilötiedot |
| --- | --- |
Syntynyt: 14. toukokuuta 1918 Helsinki
Kuollut: 1. helmikuuta 1981 (62 vuotta) Helsinki
Kansalaisuus:  Suomi
Uran tiedot
Pituus:  186 cm
Laji:  yleisurheilija, pikajuoksu
Seura:  Terijoen Kiisto   Viipurin Urheilijat
Kilpauran kesto:  1935–1948
Saavutukset
Ennätykset:   100 m 10,9 (1937)   200 m 22,6 (1945)   300 m 36,8 (1938)   400 m 50,7 (1946) 
Vilho Armas "Ville" Aroniemi (14. toukokuuta 1918 Helsinki – 1. helmikuuta 1981 Helsinki) oli suomalainen pikajuoksija ja ammatiltaan voimistelunopettaja, joka toi Suomeen kuntokouluidean ja voimannoston.
Ville Aroniemi aloitti pikajuoksu-uransa ennen sotia ensimmäisen seuran ollessa Terijoen Kiisto. Vuonna 1937 hän oli mukana hän oli mukana pikaviestin SM-kultaa voittaneessa Viipurin Urheilijoiden joukkueessa. Samana vuonna hän oli Kalevan kisojen 100 metrillä 6. Seuraavien vuosien menestys tuli edelleen pikaviestissä Viipurin Urheilijoiden joukkueessa seuran voittaessa mestaruuden 1938 ja 1939. Sotavuosien jälkeen Aroniemi siirtyi Helsinkiin, jossa Viipurin Urheilijat jatkoi toimintaansa. Aroniemi oli seuran riveissä sen voittaessa mestaruuden 1946, tullessa SM-hopealle 1947 ja SM-pronssille 1948. Maaotteluissa Aroniemi oli kerran eli vuoden 1946 Suomi-Ruotsi -maaottelussa 400 metrilä.
Sotien jälkeen Aroniemi valmistui voimistelunopettajaksi ja toimi vuodesta 1948 Teknillisen korkeakoulun liikunnanopettajana. Nimike muuttui 1970-luvun alussa liikuntasihteeriksi teekkarien liikuntatoimen laajennutua. Opetuksen lisäksi Aroniemi aloitti kuntokoulutoiminnan vuonna 1954 käytyään Yhdysvalloissa ja nähtyään myös muualla Euroopassa kuntokoulutoiminnan. Paikkana alkuvaiheessa oli Helsingissä Hämäläisten talon kellaritilat, joissa kuntokoulu toimi vuoteen 1971 asti.
Ville Aroniemi oli myös voimannostourheilun alullepanijana Suomessa. Hän toimi 1970-luvun alussa perustetun liiton ensimmäisenä puheenjohtajana aina kuolemaansa asti.
Saavutukset

4 SM-kultaa 4 x 100 metrin viestissä 1937, 1938, 1939 ja 1946
SM-hopeaa 4 x 100 metrin viestissä 1947
SM-pronssia 4 x 100 metrin viestissä 1948
Väärä

Väärä tarkoittaa seuraavia:
Sukunimenä

Lauri Väärä (1936–2021), teatterinjohtaja, näyttelijä ja teatteriohjaaja
Teija Väärä, Teija Sopanen (1933–2011), televisiokuuluttaja, toimittaja, missi ja elokuvanäyttelijä
Järviä

Väärä, järvi Konnevedellä
Väärä, järvi Mäntyharjulla Etelä-Savossa
Väärä, lampi Savitaipaleella Etelä-Karjalassa
Väärä, järvi Sonkajärvellä Pohjois-Savossa
Väärä, lampi Suonenjoella
Pieni-Väärä, lampi Pieksämäellä
Väärä-Kalkku, järvi Jämsässä ja Orivedellä
Väärä-Musta, järvi Espoossa
Väärä-Väihi, lampi Jämsässä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Väärä”, voi hakea sivunnimihaulla, laajalla sivunnimihaulla tai tekstihaulla.
Abaas Ismail

| Henkilötiedot |
| --- | --- | --- | --- |
Koko nimi: Abaas Mukhtar Abdi
Syntymäaika: 19. toukokuuta 1998 (ikä 26)
Syntymäpaikka: , Suomi
Pelipaikka: hyökkääjä
Pituus: 180 cm
Seura
Seura: FC Espoo 
Pelinumero: 43
Junioriseurat
0000–2015: PK-35
Seurat
| Vuodet | Seura | O | (M) |
| 2016–2017 | PK-35 Vantaa | 6 | (0) |
| 2017 | HIFK | 0 | (0) |
| 2017 | → Kiffen (laina) | 5 | (0) |
| 2018– | Klubi 04 | 0 | (0) |
Maajoukkue
| 2016 | Suomi U18 | 6 | (0) |
 Seurajoukkueuran tilastot kattavat vain kansalliset sarjat, päivitetty 11. helmikuuta 2018.  Maajoukkueuran tilastot päivitetty 27. syyskuuta 2017.
Abaas Mukhtar Abdi Ismail (s. 19. toukokuuta 1998) on suomalainen jalkapalloilija. Pelipaikaltaan hän on hyökkääjä. Ismail edustaa Ykkösessä pelaavaa Klubi 04:ä. Hänellä on myös Somalian kansalaisuus.
Ismail pelasi ensimmäisen ottelunsa Veikkausliigassa 24. elokuuta 2016, kun hänen edustamansa PK-35 Vantaa hävisi HJK:lle vieraissa 0–2.
Ismail on edustanut Suomea alle 18-vuotiaiden maajoukkuetasolla.
Abadi

| Abadi |
| --- | --- |
Muu nimi:  gabadi, kabadi
Tiedot
Alue:   Papua-Uusi-Guinea
Puhujia:  n. 6700
Sija:  ei sadan suurimman joukossa
Kirjaimisto:  latinalainen aakkosto
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
Kielikoodit
ISO 639-3:  kbt
 Ohje 
Abadi on austronesialainen kieli, jonka puhujista pääosa elää Papua-Uudessa-Guineassa. Kieltä puhuu hieman arviolta noin 6700 henkilöä. Abadin lähin sukulaiskieli on motu. Kieltä kirjoitetaan latinaisilla aakkosilla.
Abadin kieltä käytetään lasten alkeisopetuksessa. Monet, etenkin nuoremmat, abadin puhujat käyttävät myös tok pisiniä tai englantia.
Aba (suku)

Kuningas Sámuel Aba
Aba on unkarilainen hallitsija- ja ylimyssuku Unkarin kuningaskunnan ajalta. Yksi merkittävimmistä suvun jäsenistä on Sámuel Aba, joka hallitsi Unkaria 1041-1044.
Keskiajalla noin vuonna 1200 kirjoitettu unkarilainen historiikki Gesta Hungarorum mainitsee hunnien Attilan olleen Samuel Aban esi-isä. Teoksen mukaan kreikkalaisen keisari Honoriuksen tytär synnyttyi Attilalle pojan, jonka nimi oli Csaba. Aikanaan Csaballe syntyi kaksi poikaa, Edemen ja Ed. Edemen matkasi Pannoniaan, kun Ed jäi isänsä kanssa Skyytiaan. Abat saattoivat olla yksi kolmesta suvusta, jotka muodostivat Kabar-liittovallan.
Samuel Aban jälkeläisiin lukeutui mm. Amadeus Aba (myös Amade Aba), joka hallitsi maan alueella useita linnoja ja läänejä 1200-1300-lukujen taitteessa. Amade Aban pojat nousivat kapinaan yhdessä Máté Csákin kanssa kuningas Kaarle Robertia vastaan ja ratkaiseva, tappioksi kapinallisille kääntynyt taistelu käytiin Rozhanovcessa 15. kesäkuuta 1312.
Aba-suvusta polveutuu 19 Aban klaaniin (Genus Aba) kuuluvaa aatelissukua: Athinai, Báthory, Báthory de Gagy, Berthóty, Budaméry, Csirke, Csobánka, Frichi, Gagyi, Hedry, Keczer, Kompolthi, Laczkffy de Nádasd, Lapispataky, Rhédey, Sirokay, Somosy de Somos, Vendéghy ja Vitéz.
Vihreä Pariisi

Vihreä Pariisi on taiteilija Ismo Kajanderin tekemä esinekooste vuodelta 2006. Korkeudeltaan työ on 92,5 cm korkea ja se ostettiin Ateneumin taidemuseon kokoelmiin heti 2006.
Vihreä Pariisi koostuu Ismo Kajanderin Pariisin kaduilta poimimista esineistä, joista keskiössä on vihreä luuta. Kajander on toivonut, että Pariisi-aiheisista töistä välittyisi se "lähes taivaallinen ilo", jota hän on tuntenut Pariisissa liikkuessaan.
Pariisi on ollut Kajanderille tärkeä innoituksen lähde. Hän kiinnostui vuosina 1961 ja 1962 siellä ollessaan uusrealismista, joissa käyttöesineet tuodaan taiteeseen hyläten perinteisen estetiikan tavat.
Aiheesta muualla

Suomen Kansallisgalleria: Kokoelmat: Vihreä Pariisi.  (Arkistoitu – Internet Archive)
Ville Kolehmainen

Vilho Erik (Ville) Kolehmainen (22. lokakuuta 1901 Kymi – 4. kesäkuuta 1965 Helsinki) oli suomalainen yritysjohtaja ja vuorineuvos. Hän oli toimitusjohtajana Kauklahden lasitehtaassa 1927–1939, Ikkuna Oy:ssä vuodesta 1948 ja Riihimäen lasitehtaassa vuodesta 1953.
Kolehmaisen isä oli Riihimäen lasin perustaja Mikko Kolehmainen.
Vĩnh Yên

| Vĩnh Yên |
| --- | --- |

 Vĩnh Yên
 Koordinaatit: 21°18′36″N, 105°35′48″E 
Valtio:  Vietnam
alue:  Đồng Bằng Sông Hồng
maakunta:  Vĩnh Phúc
Infobox OKVirheellinen NIMI-arvo: 
Vĩnh Yên on kaupunki Vietnamin pohjoisosassa, Vĩnh Phúcin maakunnan pääkaupunki. Vuonna 1999 kaupungissa oli noin 49 000 asukasta. Se sijaitsee noin 63 kilometriä Hanoista.
Kaupungissa käytiin suuri taistelu ranskalaisten ja vietnamilaisten välillä vuonna 1951 osana Indokiinan sotaa.
Acropora

| Acropora |
| --- | --- |
 Acropora pulchra
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Acroporidae
Suku::  Acropora  Oken, 1815 
Katso myös
   Acropora Wikispeciesissä   Acropora Commonsissa 
Infobox OKNimi-testi OK: 
Acropora on kivikorallien suku, johon kuuluu ainakin 182 lajia.  Niitä tavataan indopasifisella merialueella, missä ne muodostavat koralliriuttoja. 
Monia lajeja pidentään riutta-akvaarioissa. Ne muodostuvat kapeista haaroista, jotka voivat edelleen muodostaa joko levymäisiä tai puumaisia rakenteita. Acropora-korallit elävät symbioosissa  zooksantelli-levien kanssa, ja saavat pääosan ravinnostaan yhteyttämällä. Niillä on myös pienet polttiaislonkerot, jolla ne pyydystävät planktonia ravinnokseen.
Tietyt laakamadot syövät Acropora-korallien pehmytkudosta ja voivat tappaa koko koralliyhdyskunnan.
9th/12th Royal Lancers

9th/12th Royal Lancers (Prince of Wales's) on Yhdistyneen kuningaskunnan maavoimien ratsuväkirykmentti. Se muodostettiin vuonna 1960 yhdistämällä 9th Queen's Royal Lancers ja 12th Royal Lancers. Sen sijoituspaikkana on Wigston Leicestershiressä. Yhdistymisensä jälkeen joukko-osasto on palvellut Adenissa, Omanissa, Belizessä, Saudi-Arabiassa, Kanadassa, Kyproksella osana YK-joukkoja ja kylmän sodan aikana Saksassa ja Pohjois-Irlannissa The Troubles-nimellä tunnettujen levottomuuksien aikana. Vuodesta 2000 alkaen operatiivinen toiminta on keskittynyt Balkanille ja Lähi-itään.
Tuolloin yhdistetyt joukko-osastot oli perustettu vuonna 1715, kun ratsuväkeä tarvittiin kukistamaan jakobiittikapinaa. Ne osallistuivat toiseen afgaanisotaan, buurisotaan, maailmansotiin ja Persianlahden sotaan.
Rykmentin museo kuuluu Derbyn kaupunginmuseoon.
Sille ovat periytyneet sen edeltäjien kunniamaininnat:
Ennen maailmansotia: Egypti, Salamanca (1812), Peninsula, Waterloo, Punniar, Sobraon, Chillianwallah, Goojerat, Punjaub, Etelä-Afrikka 1851–53, Sevastopol, Delhi 1857, Lucknow, Keski-Intia, Charasiah, Kabul 1878, Kandahar 1880, Afghanistan 1878–80, Modder River, Kimberleyn vapautus, Paardeberg, Etelä-Afrikka 1899–1902
Ensimmäinen maailmansota: Mons (1914), Marne 1914, Aisne 1914, Messines 1914, Ypres 1914–18, Somme 1916–18, Arras 1917, Cambrai 1917–18, Rosieres, Sambre
Toinen maailmansota: Dyle, Dunkirk 1940, Somme 1940, Luoteis-Eurooppa 1940, Chor Es Sufan, Gazala, Rusweisat, El Alamein, El Hamma, Tunis, Pohjois-Afrikka 1941–43, Lamone Bridgehead, Argenta Gap, Bologna, Italia 1944–45
Aiheesta muualla

Kuvia tai muita tiedostoja aiheesta 9th/12th Royal Lancers Wikimedia Commonsissa
Vishapakarit

Kaksi vishapakaria Goghtin kylän lähellä Armeniassa. Ne on ajoitettu ajalle 2000–3000 eaa.
Naudan pää vishapakarissa.
Kalan muotoinen vishapakar, joka on siirretty jerevanilaiseen puistoon, noin. 2000 eaa.
Vishapakarit  (arm. višapak‘ar , višap lohikäärme ja k‘a kivi) eli lohikäärmekivet ovat Armeniassa olevia megaliittisia monoliittejä. Ne saattavat olla yli viisi metriä korkeita.
Nykyisen tiedon mukaan vishapakareiden tihein esiintymisalue on nyky-Armenia, mutta niitä esiintyy myös ympäröivillä seuduilla. Vastaavien monoliittien esiintymisalueita on tavattu myös Pohjois-Kaukasukselta Mongoliaan ulottuvalta vyöhykkeeltä.
Vishapakareita on pääasiassa kolmea eri tyyppiä. Yksi niistä ovat kivet, joiden kaiverrus muistuttaa urosnaudan taljaa. Erityisesti eläimen pään veistämiseen on kiinnitetty huomiota. Lisäksi kiviin saattaa olla veistetty vesilintujen kuvia, jotka esiintyvät aina kaksittain, antiteettisinä pareina. Näiden kivien muoto on prismaattinen tai tetragonaalinen ja alapää on tavallisesti kapeampi kuin yläosa.
Toinen vishapakarien luokka ovat kalan muotoiset tasoitetut megaliitit. Niissä on usein mukana anatomisia yksityiskohtia, kuten kalan sieraimet, evät, kylkiviivat tai kiduskannet. Näiden visapakarien muoto on usein sukkulamainen ja joskus kaareva. Kalan pyrstö on jätetty veistämättä, mikä viittaa siihen, että ne on alun perin tarkoitettu esitettävän pystyasennossa.
Kolmas vishapakarien tyyppi on edellisten sekamuoto. Monoliitit ovat kalan muotoisia, ja kalan vatsa on muotoiltu tasaiseksi, ja siihen on kaiverrettu yksi tai useampia urosnaudan taljaa. Ne ovat kiven pystyakselilla, ja taljan pää saattaa osoittaa megaliitin ylä- tai alaosaan.
Tutkijat olettavat vishapakareilla olleen uskonnollista merkitystä. Oletetaan, että ne olivat mukana rituaaleissa ja että jotkut niistä myös verhottiin oikean eläimen taljalla.
Oleellista on myös, että kiviä on löydetty korkeiden seutujen kesälaitumilta ja vesien läheltä. Armenialainen arkeologi Ashkharbek Kalantar tutki vuosina 1929–1933 Argatsvuoren etelärinteitä ja huomasi, että kivien ohella siellä oli monimutkainen, keinotekoinen kastelujärjestelmä, jonka kanaviin kerättiin vuorten huipulta sulavaa vettä. Kalantar ajoitti tämä vesiverkoston Urartun valtakunnan ajoille.
Aiheesta muualla

Kuvia tai muita tiedostoja aiheesta Vishapakarit Wikimedia Commonsissa
Vọng cổ

Vọng cổ (vietn. [vâwŋmˀ ko᷉], Hán tự: 望古, "nostalgia") on vietnamilainen laulu ja musiikkirakenne, jota käytetään pääasiassa cải lương -teatterimusiikissa ja nhạc tài tử Etelä-Vietnamin kamarimusiikissa. Sen sävelsi joskus 1917-1919 Cao Văn Lầu (esittäjänimi Sáu Lầu "kuudes Lầu"), Bạc Liêu maakunnasta Etelä-Vietnamista. Kappale saavutti suuren suosion ja lopulta sen rakenteesta tuli perusta lukuisille muille kappaleille. Sävelmä on luonteeltaan pohjimmiltaan melankolinen ja sitä lauletaan vietnamilaisilla modaalisilla taivutuksilla.
Accrington Stanley FC (1891)

Accrington Stanley Football Club on Accringtonista, Lancashiresta kotoisin oleva englantilainen jalkapalloseura. Seura perustettiin 1891 ja lakkautettiin 1966.
Accrington Stanley pelasi Englannin liigan 3. divisioonassa vuosina 1921–1960 ja 4. divisioonassa 1960–1962 kunnes seura luopui sarjasta kesken kauden talousvaikeuksien vuoksi. Accrington Stanley pelasi vielä neljä kautta Lancashiren liigassa kunnes pahasti velkaantunut seura meni konkurssiin ja lakkautettiin 1966. Kaksi vuotta myöhemmin Accringtoniin perustettiin uusi samanniminen seura.
Visegrád-ryhmä

| Visegrád-ryhmä |
| --- | --- |
  Grupa Wyszehradzka (puol.)  Vyšehradská skupina (slovak.)  Visegrádská skupina (tšek.)  Visegrádi Együttműködés  (unk.)  

Perustettu:  15. helmikuuta 1991
Jäsenet:   Puola  Slovakia  Tšekki  Unkari
Viralliset kielet:  puola, slovakki, tšekki, unkari
Aiheesta muualla
www.visegradgroup.eu
Infobox OKNimi-testi OK: 
Visegrád-ryhmä merkitty tummansinisellä.
Visegrád-ryhmä (alkujaan Visegrádin kolmio) on neljän Keski-Euroopan maan muodostama allianssi. Se perustettiin Visegrádin kaupungissa 15. helmikuuta 1991, jolloin perustajajäseninä olivat Puola, Tšekkoslovakia ja Unkari. Silloin sovittiin maiden välisestä poliittisesta ja taloudellisesta yhteistyöstä. Kun Tšekkoslovakia hajosi, sekä Tšekki että Slovakia liittyivät Visegrád-ryhmään. Nykyään kaikki Visegrád-ryhmän maat ovat Euroopan unionin jäseniä. 
Maat perustivat myös vapaakauppajärjestö CEFTAn vuonna 1994, johon myös muut itäblokin maat ovat myöhemmin liittyneet.
Visegrád-ryhmä on saanut nimensä Visegrádin kaupungista, jota Unkarin kuningas Kaarle Robert piti hallintopaikkanaan ja jossa järjestettiin Unkarin, Puolan ja Böömin kuninkaiden kokous vuonna 1335.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset nettisivut
International Visegrad Fund official homepage
Cooperation of Visegrád Four Member Countries (V-4) in energy
Accous

Katu Accousin kylässä
Accous on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 434 asukasta vuoden 1999 väestönlaskennassa. Accousin pinta-ala on 61 neliökilometriä.
Across the Universe

| ”Across the Universe” The Beatles |
| --- | --- | --- |

Vuoden 1996 Yhdysvaltain jukebox-singlen keskiö.
Singlen tiedot
 Albumilta: No One–s Gonna Change Our World
 Äänitetty : 4. helmikuuta 1968 Abbey Road Studios, Lontoo
 Julkaistu: 12. joulukuuta 1969
 Tekijä(t): Lennon–McCartney
 Tuottaja(t): George Martin
 Tyylilaji: psykedeelinen folk
 Kesto: 03.50
 Levy-yhtiö: Regal Zonophone Records
”Across the Universe” on John Lennonin kirjoittama The Beatlesin kappale, joka julkaistiin yhtyeen viimeisellä studioalbumilla Let It Be (1970). Ensimmäinen versio kappaleesta nauhoitettiin jo helmikuussa 1968 ja julkaistiin joulukuussa 1969. Let it Bellä oleva versio nauhoitettiin myöhemmin. Vanha versio löytyy yhtyeen Past Masters, Volume Two -kokoelmalta.
Vuonna 1975 brittiläinen laulaja David Bowie julkaisi kappaleesta cover-version albumillaan Young Americans. John Lennon oli mukana soittaen kitaraa ja laulaen taustalaulua. Myös saksalainen hard rock-yhtye Scorpions on tehnyt kappaleesta cover-version, joka julkaistiin Comeblack albumilla vuonna 2011.
Helmikuussa 2008 Nasa suuntasi digitaaliseen muotoon muutetun  ”Across the Universe” -kappaleen 431 valovuotta kestävälle matkalle kohti Pohjantähteä. Kappale saavuttaa Pohjantähden vuonna 2439.
Vaahteraliigan kausi 2019

| 0 | 1 | 2 |
| --- | --- | --- |
Järjestyksessä: 40.
Joukkueita: 7
Runkosarja
Runkosarja alkoi: 23. toukokuuta
Runkosarja päättyi: 31. elokuuta
| Voittaja | Helsinki Roosters |  |
Pudotuspelit
| Päiväys | 6. syyskuuta – 14. syyskuuta |  |
| Mestari |  Helsinki Roosters |  |
| Hopeaa |  Kuopio Steelers |  |
| Pronssia |  Helsinki Wolverines |  |
Palkitut
| Vuoden pelaaja |  Miro Kadmiry (Roosters) |  |
| Vuoden tulokas |  Aleksi Pulkkinen (Wolverines) |  |
| Ari Tuuli Trophy |  Mikko Seppänen (Butchers) |  |
| Matti Lindholm Trophy |  Donovan Hayden (Steelers) |  |
| Vuoden hyökkääjä |  Dayton Winn (Butchers) |  |
| Vuoden linjamies |  Edward Vesterinen (Roosters) |  |
| Paras tuomari | Veikko Lamminsalo |  |

|    ← 2018  2020 → |    ← 2018  2020 → |  |
Vaahteraliigan kausi 2019 oli Vaahteraliigan 40. kausi. Kausi käynnistyi 23. toukokuuta 2019 ja Vaahteramalja XL pelattiin 14. syyskuuta 2019. Hallitsevana mestarina kauteen lähti Helsinki Roosters, joka oli voittanut edelliset seitsemän mestaruutta. Roosters voitti myös kauden päätteeksi mestaruuden.
Uutena joukkueena sarjassa nähtiin Helsinki Wolverines, joka nousi I-divisioonan mestarina sarjaan. Viime kaudella sarjan jätti kaksi joukkuetta, minkä vuoksi nyt yksikään joukkue ei pudonnut sarjasta.
Kauden parhaana pelaajana palkittiin Helsinki Roostersin pelinrakentaja Miro Kadmiry.
Runkosarja > Sarjataulukko

|   | OT | V | H | TE | PÄ | MS  |
| --- | --- | --- | --- | --- | --- | --- |
| Roosters | 12 | 10 | 2 | 533 | 310 | +223 |
| Steelers | 12 | 9 | 3 | 489 | 369 | +120 |
| Wolverines | 12 | 7 | 5 | 454 | 353 | +101 |
| Crocodiles | 12 | 6 | 6 | 429 | 453 | -24 |
| Royals | 12 | 4 | 8 | 379 | 424 | -45 |
| Butchers | 12 | 4 | 8 | 334 | 478 | -144 |
| Saints | 12 | 2 | 10 | 236 | 467 | -231 |
Runkosarja > Ottelut

Joukkueet kohtasivat runkosarjassa muut joukkueet kahdesti, kerran kotonaan ja kerran vieraissa.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Koti \ Vieras  |  BUT  |  CRO  |  ROO  |  ROY  |  SAI  |  STE  |  WOL  |
|  Butchers  | — |  40–51  |  34–66  |  35–14  |  39–62  |  27–20  |  34–31  |
|  Crocodiles  |  30–29  | — |  21–29  |  63–54  |  20–7  |  28–33  |  41–13  |
|  Roosters  |  53–20  |  61–36  | — |  28–7  |  58–14  |  41–57  |  42–14  |
|  Royals  |  33–12  |  27–34  |  41–49  | — |  47–32  |  52–41  |  34–58  |
|  Saints  |  14–27  |  28–21  |  33–50  |  6–0  | — |  47–61  |  27–66  |
|  Steelers  |  42–21  |  85–55  |  20–14  |  35–9  |  34–0  | — |  40–21  |
|  Wolverines  |  62–16  |  47–29  |  13–42  |  27–13  |  48–14  |  54–21  | — |
Lähde:
Runkosarja > Ottelut > Viikko 1

Ensimmäisen viikon ottelut pelattiin 23. – 25. toukokuuta. Helsinki Wolverinesillä oli väliviikko.
| PVM | Paikka | Kotijoukkue | Tulos | Vierasjoukkue | Yleisömäärä |  |
| --- | --- | --- | --- | --- | --- | --- |
| 23.5. | Brahenkenttä, Helsinki | Helsinki Roosters | 41–57 | Kuopio Steelers | 359 |  |
| 24.5. | Kaarlen kenttä, Vaasa | Wasa Royals | 33–12 | Porvoon Butchers |  |  |
| 25.5. | Seinäjoen keskuskenttä, Seinäjoki | Seinäjoki Crocodiles | 20–7 | Tampere Saints | 494 |  |
Runkosarja > Ottelut > Viikko 2

Toisen viikon ottelut pelattiin 30. toukokuuta – 2. kesäkuuta. Tampere Saintsilla oli väliviikko.
| PVM | Paikka | Kotijoukkue | Tulos | Vierasjoukkue | Yleisömäärä |  |
| --- | --- | --- | --- | --- | --- | --- |
| 30.5. | Porvoon keskuskenttä, Porvoo | Porvoon Butchers | 27–20 | Kuopio Steelers | 225 |  |
| 31.5. | Brahenkenttä, Helsinki | Helsinki Wolverines | 29–47 | Seinäjoki Crocodiles | 375 |  |
| 2.6. | Helsingin velodromi, Helsinki | Helsinki Roosters | 7–28 | Wasa Royals | 313 |  |
Runkosarja > Ottelut > Viikko 3

Kolmannen viikon ottelut pelattiin 6. – 8. kesäkuuta. Helsinki Roostersilla oli väliviikko.
| PVM | Paikka | Kotijoukkue | Tulos | Vierasjoukkue | Yleisömäärä |  |
| --- | --- | --- | --- | --- | --- | --- |
| 6.6. | Pyynikin urheilukenttä, Tampere | Tampere Saints | 27–66 | Helsinki Wolverines | 454 |  |
| 7.6. | Väinölänniemen stadion, Kuopio | Kuopio Steelers | 35–9 | Wasa Royals | 542 |  |
| 8.6. | Porvoon keskuskenttä, Porvoo | Porvoon Butchers | 50–61 | Seinäjoki Crocodiles | 734 |  |
Runkosarja > Ottelut > Viikko 4

Neljännen viikon ottelut pelattiin 13. – 15. kesäkuuta. Porvoon Butchersilla oli väliviikko.
| PVM | Paikka | Kotijoukkue | Tulos | Vierasjoukkue | Yleisömäärä |  |
| --- | --- | --- | --- | --- | --- | --- |
| 13.6. | Brahenkenttä, Helsinki | Helsinki Wolverines | 27–13 | Wasa Royals | 263 |  |
| 14.6. | Seinäjoen keskuskenttä, Seinäjoki | Seinäjoki Crocodiles | 21–29 | Helsinki Roosters | 322 |  |
| 15.6. | Väinölänniemen stadion, Kuopio | Kuopio Steelers | 34–0 | Tampere Saints | 467 |  |
Runkosarja > Ottelut > Viikko 5

Viidennen viikon ottelut pelattiin 27. – 29. kesäkuuta. Seinäjoki Crocodilesillä oli väliviikko.
| PVM | Paikka | Kotijoukkue | Tulos | Vierasjoukkue | Yleisömäärä |  |
| --- | --- | --- | --- | --- | --- | --- |
| 27.6. | Kaarlen kenttä, Vaasa | Wasa Royals | 47–32 | Tampere Saints | 668 |  |
| 28.6. | Helsingin velodromi, Helsinki | Helsinki Roosters | 53–20 | Porvoon Butchers | 423 |  |
| 29.6. | Brahenkenttä, Helsinki | Helsinki Wolverines | 54–21 | Kuopio Steelers | 324 |  |
Runkosarja > Ottelut > Viikko 6

Kuuden viikon ottelut pelattiin 4. – 6. heinäkuuta. Kuopio Steelersillä oli väliviikko.
| PVM | Paikka | Kotijoukkue | Tulos | Vierasjoukkue | Yleisömäärä |  |
| --- | --- | --- | --- | --- | --- | --- |
| 4.7. | Brahenkenttä, Helsinki | Helsinki Wolverines | 13–42 | Helsinki Roosters | 472 |  |
| 5.7. | Kaarlen kenttä, Vaasa | Wasa Royals | 27–34 | Seinäjoki Crocodiles | 870 |  |
| 6.7. | Pyynikin urheilukenttä, Tampere | Tampere Saints | 14–27 | Porvoon Butchers | 415 |  |